CELEX: 22013D1224(01)
Language: sl
Date: 2013-12-16 00:00:00
Title: Priporočilo št. 1/2013 pridružitvenega Sveta EU-Maroko z dne 16. decembra 2013 o izvajanju akcijskega načrta EU-Maroko v okviru evropske sosedske politike o uveljavitvi prednostnega statusa (2013-2017)

24.12.2013   
            
            
               SL
            
            
               Uradni list Evropske unije
            
            
               L 352/78
            
         PRIPOROČILO št. 1/2013 PRIDRUŽITVENEGA SVETA EU-MAROKO
   z dne 16. decembra 2013
   o izvajanju akcijskega načrta EU-Maroko v okviru evropske sosedske politike o uveljavitvi prednostnega statusa (2013-2017)
   PRIDRUŽITVENI SVET EU–MAROKO JE –
   ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in kraljevino Maroko na drugi, zlasti člena 80 Sporazuma,
   ob upoštevanju naslednjega:
   
               (1)
            
            
               Pridružitveni svet je na podlagi člena 80 Evro-mediteranskega sporazuma pristojen za pripravo ustreznih priporočil za namene doseganja ciljev Sporazuma.
            
         
               (2)
            
            
               Pogodbenici v skladu s členom 90 Evro-mediteranskega sporazuma sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.
            
         
               (3)
            
            
               Pogodbenici Evro-mediteranskega sporazuma sta odobrili besedilo akcijskega načrta EU-Maroko v okviru evropske sosedske politike (ESP) o uveljavitvi prednostnega statusa (2013-2017).
            
         
               (4)
            
            
               Akcijski načrt EU–Maroko v okviru evropske sosedske politike bo podpiral izvajanje Evro-mediteranskega sporazuma, pri čemer bosta pogodbenici sporazumno določili in sprejeli konkretne ukrepe, ki bodo zagotovili praktične smernice za izvajanje Sporazuma.
            
         
               (5)
            
            
               Akcijski načrt EU–Maroko ima dvojni namen, in sicer določitev konkretnih ukrepov za izpolnjevanje obveznosti pogodbenic, določenih v Evro-mediteranskem sporazumu, ter zagotavljanje širšega okvira za krepitev odnosov med EU in Marokom, da bi se v skladu s splošnimi cilji Evro-mediteranskega sporazuma bistveno okrepilo gospodarsko povezovanje in poglobilo politično sodelovanje –
            
         SPREJEL NASLEDNJE PRIPOROČILO:
   Edini člen
   Pridružitveni svet priporoča, da pogodbenici izvajata akcijski načrt EU–Maroko v okviru evropske sosedske politike o uveljavitvi prednostnega statusa (2013-2017) (1), če bodo z izvajanjem doseženi cilji Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in kraljevino Maroko na drugi.
   
      V Bruslju, 16. decembra 2013
      
         
            Za Pridružitveni svet
         
         
            Predsednik
         
         S. MEZOUAR
      
   
   
      (1)  Glejte dokument ST 17584/13 na http:// register.consilium.europa.eu.